Imtella' Lulju 14, 2020 - Aġġornata 14 Ta' Lulju, 2020 11:17am Il-Kap tal-Oppożizzjoni u tal-Partit Nazzjonalista Adrian Delia stqarr li huwa qatt aktar mhu se jafda Membri Parlamenti li minn żmien għal żmien urew li m'għandhomx fiduċja fih. Huwa qal li mhu se jagħmel ebda ġudizzju għax il-vot li ttieħed kien sigriet. Iżda stqarr li d-deputati tal-Oppożizzjoni Therese Comodini Cachia, Claudette Buttigieg, Chris Said u David Thake kienu ċari f'diskorshom u għalhekk fil-konfront tagħhom il-fiduċja qatt ma tista' tiġi rkuprata. Waqt il-programm Realtà, li xxandar ilbieraħ fuq TVM, Dr Delia indika li se jħabbar bidliet fis-Shadow Cabinet fiż-żmien li ġej. Illum, il-Partit Nazzjonalista mistenni jlaqqa' l-Eżekuttiv biex jiddeċiedi it-triq 'il quddiem għall-Partit. Tista' ssegwi l-programm Realtà minn hawn: Il-President iddeċieda li Adrian Delia m'għandux jitneħħa minn Kap tal-Oppożizzjoni